แฟนหนูมีอาการปวดอัณฑะข้างซ้าย อัณฑะบวมกว่าข้างปกติแล้วแฟนรู้สึกว่าอัณฑะแข็งไปครึ่งลูกพอบีบก็ไม่รู้สึกเจ็บไม่รู้สึกอะไรเลย จะปวดบางครั้ง อาการแบบนี้จะโรครายแรงอะไรไหมคะ
สวัสดีค่ะ อาการปวดบริเวณอัณฑะและมีอาการบวม อาจเกิดได้จาก1. ไส้เลื่อนบริเวณขาหนีบ จะพบมีก้อนบวมที่อัณฑะเวลายืน นั่ง หรือไอ และยุบหายเวลานอนราบ คลำดูมีลักษณะนิ่ม ไม่เจ็บ แต่ถ้าเกิดภาวะแทรกซ้อน กลายเป็นไส้เลื่อนชนิดติดคา ก็จะทำให้มีอาการเป็นก้อนบวมต่อเนื่องและมีอาการปวดได้2. ถุงน้ำในอัณฑะ (hydrocele) พบเป็นก้อนนิ่มที่ถุงอัณฑะ โดยไม่ยุบหายไม่ว่าอยู่ในท่าใด แต่จะไม่มีอาการเจ็บปวด ยกเว้นหากมีการติดเชื้อที่ถุงน้ำ ก็จะมีอาการปวดลูกอัณฑะ และลูกอัณฑะบวมแดงได้3. อัณฑะอักเสบ (orchitis) ซึ่งอาจเกิดจากเชื้อไวรัสที่ทำให้เกิดโรคคางทูม หรือเชื้อแบคทีเรียที่เป็นโรคติดต่อทางเพศสัมพันธ์ เช่น หนองในแท้ หนองในเทียม อาการคือ ปวดเจ็บอัณฑะ อัณฑะบวม ปวดหรือเจ็บเวลาปัสสาวะหรือหลั่งน้ำอสุจิ น้ำอสุจิเป็นเลือด ปัสสาวะเป็นเลือด มีหนองตรงปลายท่อปัสสาวะ เป็นต้น4. ก้อนเนื้องอกและมะเร็งอัณฑะ จะคลำได้เป็นก้อนแข็งที่อัณฑะ และมีอาจมีอาการปวดได้หากอัณฑะยังคงบวมกว่าอีกข้าง หรือมีอาการปวดต่อเนื่อง แนะนำควรรีบไปพบแพทย์เแพาะทางศัลยกรรมเพื่อตรวจว่าเกิดจากสาเหตุใด เพราะหากเป็นไส้เลื่อนชนิดติดคา ก็จำเป็นต้องรีบรักษาโดยเร็วค่ะ